# Humanitāro un sociālo zinātņu fakultātes

# Valodu un literatūras katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu humanitārajās un mākslas zinātnēs, valodniecības un literatūrzinātnes nozarē (cittautu literatūras vēstures apakšnozarē vai literatūras teorijas apakšnozarē);

2.2. vadīt studiju nodarbības, organizēt eksāmenus un pārbaudījumus HSZF studiju programmās, recenzēt un/ vai vadīt studiju, bakalaura un maģistra darbus;

2.3. veikt kvalitatīvu akadēmisko pētniecību valodniecības un literatūrzinātnes nozarē, publicējot zinātniskus rakstus 2 (divos) anonīmi recenzētos zinātniskajos žurnālos vai konferenču ziņojumu izdevumos, kas indeksēti datubāzē SCOPUS vai Web of Science Core Collection vai iekļauti datubāzē ERIH+, vai 1 (vienā) recenzētā zinātniskā monogrāfijā;

2.4. piedalīties dažāda veida projektos (piemēram, Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā);

2.5. kalendārā gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.8. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.9. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds valodniecībā un literatūrzinātnē/ humanitārajās un mākslas zinātnēs/ filoloģijā.

2. Valsts valodas prasme atbilstoši Valsts valodas likumam.

3. Angļu valodas prasme C1 līmenī.